Public procurement notice: Modification Of A Contract/Concession During Its Term
Published: 2020-12-11
Buyer: ATP
Country: DK
Contract type: Services
Procedure: Restricted procedure
CPV classification: 48600000 | 48610000: Database systems | 48700000 | 48820000: Servers | 72310000: Data processing services

Technical requirements: ATP indgik i 2016 kontrakt om outsourcing af drift og support af ATP’s IT-infrastruktur. Kontrakten blev tildelt KMD A/S.
Forud for tildelingen af kontrakten blev der offentliggjort en udbudsbekendtgørelse i Den Europæiske Unions Tidende (2015/S 248-451953) samt gennemført en fuld udbudsproces.
Nærværende ændring vedrører nødvendige ændringer i ATP’s IT-miljø med henblik på compliance med nye krav fra SWIFT.
Kontraktens værdi (inden ændringerne) nedenfor under pkt. VII.2.3) er opgjort på grundlag af prissætningen i det vindende tilbud og under anvendelse af de mængdeangivelser og vægte, der var indeholdt i de beskrivende dokumenter til brug for tilbudsevalueringen. Kontraktens værdi efter ændringerne, som angivet nedenfor under pkt. VII.2.3), er udtryk for denne værdi plus værdien af ændringen omfattet af nærværende bekendtgørelse om ændring. Der er således ikke taget højde for øvrige ændringer i opgørelsen af værdierne.
Klager over udbud og beslutninger, der er omfattet af kapitel II og III i udbudsloven, som ikke angår spørgsmål om en ansøgers manglende prækvalifikation, skal i henhold til § 7, stk. 2 i Lov om Klagenævnet for Udbud indgives til Klagenævnet for Udbud inden:
1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.
2) 30 kalenderdage regnet fra dagen efter ordregivers afsendelse af en underretning til de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen.
3) 6 måneder regnet fra dagen efter ordregivers afsendelse af en underretning til de berørte ansøgere og tilbudsgivere om, at ordregiver har indgået en rammeaftale, jf. § 2, stk. 2, eller udbudslovens § 171, stk. 4. 4) 20 kalenderdage regnet fra dagen efter at ordregiveren har meddelt sin beslutning om at videreføre kontrakten, jf. udbudslovens § 185, stk. 2. Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage er indgivet til Klagenævnet for Udbud, og om hvorvidt klagen er indgivet i standstill perioden, jf. § 6, stk. 4. Hvis klagen ikke er indgivet i standstill perioden, skal klager endvidere anføre, om der er begæret opsættende virkning af klagen, jf. § 12, stk. 1. Kontaktoplysninger til Klagenævnet for Udbud er angivet i pkt. VI.4.1). Klagenævnet for Udbuds egen vejledning om klager er tilgængelig på hjemmesiden angivet i pkt. VI.4.1).
ATP har i henhold til ændringsproceduren under ovennævnte eksisterende kontrakt med KMD A/S indgået et projekt om opgradering af eksisterende ATP SWIFT på grund af nye compliancekrav fra SWIFT fra 2020. Ændringens samlede værdi udgør 1,25 pct. af den oprindelige kontrakt.
Opgraderingen af SWIFT miljøet er omfattet af udbudslovens § 181, idet indkøb af denne nødvendige supplerende ydelse fra en anden leverandør ikke kan lade sig gøre uden væsentlig ulempe af økonomisk eller teknisk art og vil forårsage betydelige problemer samt en væsentlig forøgelse af ordregiverens omkostninger. Opgraderingen er endvidere omfattet af udbudslovens § 183, idet ændringerne i SWIFT’s compliancekrav fra 2020 ikke har kunnet forudses af en påpasselig ordregiver, da de nye krav fra SWIFT ikke var kendt på tidspunktet for gennemførelse af udbuddet. Kontraktens overordnede karakter ændres ikke som følge af ændringen.


Winner: KMD A/S